**Mahafali** su jedan od 18 naroda Madagaskara, od 294 000 pripadnika (1.6 % stanovnika Madagaskara), koji žive na krajnjem jugozapadu otoka uz obale Mozambičkog kanala u Regiji Atsimo-Andrefana.

Njihovo ime na malagaškom znači *oni koji se drže tabua koji ih čine sretnim*.
*Mahafali* kao i većinski *Merine* govore - malagaški makrojezik, - varijantu zvanu *Malagaški Bara jezik*, ali svojim dijalektom.

Historija
---------

Karta rasprostranjenosti malgaških etničkih grupa
*Mahafali* su mala etnička skupina koja se doselila na Madagaskar iz Afrike u 12. vijeku.
Tokom 16. vijeka, malgaška plemena počela su osnivati svoja kraljevstva. Među Mahafalijima su u to vrijeme postojali klanovi zemljoposjednika koji su željeli osigurati dominaciju nad svojim zemljama i kontrolirati svoje potčinjene i robove. Kraljevi Mahafalija bili su iz jedne jedine dinastije Maroserana, koja je bila u krvnom srodstvu sa vladarima iz susjednih kraljevstva Sakalava i Antanosi. Svi mahafalijski klanovi tvrdili su za sebe da imaju porijeklo od Zafi-Raminija (doseljenika arapskog porijekla koji su se naselili na jugoistočnu obalu Madagaskara). I plemenska aristokracija Bara i Antandroja također je tvrdila da vuče porijeklo od Zafi-Raminija, i da su na taj način srodnici Mahafalija.

Od početka 19. vijeka, postali su dio Kraljevstva Merina ali su praktički nastavili živjeti po svome u svom siromašnom kraju.

Geografska rasprostranjenost
----------------------------

Teritorij naroda *Mahafali* nalazi se na jugozapadnoj obali Madagaskara između rijeka Onilahi i Menarandra. To je veliki teren od 45.000 km ², surov vapnenački plato, sa vrlo malo raslinja, zbog izuzetno malo kiše koja padne, manje od 50 cm/m. 

*Mahafali* su uglavnom nomadski pastiri, ali uzgajaju i kukuruz i manioku.

Običaji i kultura
-----------------

Nadgrobni spomenici *Mahafalija* imaju brojne skulpture zvane *aloalo*, koje podižu iznad samih grobova. One su ukrašene geometrijskim motivima i prizorima iz života pokojnika. Grobove su ukrašavali i rogovima zebua, količina rogova označavala je i bogatstvo pokojnika i njegove porodice, tako je grob kralja Tsiampodija bio ukrašen sa 700 rogova. Riječ *aloalo* na malagaškom znači "glasnik" -"posrednik", oni simbolički povezuju svijet živih i mrtvih.

*Mahafali* imaju vrlo karakteristične tetovaže i frizure, a poznati su i po svom nakitu i drvenim skulpturama.

Veze
----

* Malgaši

Izvori
------

1. 1 2  „*Mahafaly of Madagascar*" (engleski). Joshua project. Pristupljeno 16. 10. 2011.
2. 1 2 3 4  „*Peoples of the Tsaratamana Massif and the Southwest*" (engleski). Country Studies. Pristupljeno 16. 10. 2011.
3. ↑  „*Languages of Madagascar*" (engleski). SIL International. Pristupljeno 16. 10. 2011.
4. 1 2 3 4  „*Mahafali*" (španjolski). Ikuska Libros, S.L.. Pristupljeno 16. 10. 2011.

Eksterni linkovi
----------------

* *Mahafali* na portalu Ikuska (`es`)

| * p
* r
* u
**Etničke grupe Madagaskara** |
| --- |
| 
Antaifasi •
Antemoro •
Antaisaka •
Antambahoaka •
Antandroi •
Antankarana •
Antanosi •
Bara •
Betsileo •
Betsimisaraka •
Bezanozano •
Karana (Malgaški Indijci) •
Mahafali •
Makoa •
Merina •
Mikea •
Sakalava •
Sihanaka •
Sinoa (Malgaški Kinezi) •
Tanala •
Tsimiheti •
Vazaha (Malgaški Francuzi) •
Vazimba •
Vezo •
Zafimaniri •
Zafisoro
 | Malgaška zastava |